**Давлат тиббий суғуртаси жамғармасининг Жиззах вилоят бўлинмаси томонидан 2025 йил 14-18 апрел кунларида амалга оширган ишлари ҳисоботи**

Ҳафта давомида ДТСЖ Жиззах вилоят бўлинмаси ходимлари иш фаолиятларини давлат тиббий суғуртаси механизмларини жорий этишга оид амалдаги Ўзбекистон Республикаси Президентининг қарор ва фармонлари, Давлат тиббий суғуртаси жамғармасининг буйруқлари, кўрсатма хатлари, йиғилиш баёнлари ва раҳбарият топшириқлари ижросини таъминлашга қаратди ҳамда Соғлиқни сақлаш вазирлигининг буйруқлари ва кўрсатма хатларида берилган топшириқларнинг назоратини олиб борди.

Тасдиқланган режа-графикка асосан 2025 йилнинг 14-18 апрел кунлари 4 та муассасада:

**Жиззах вилоят сил касалликлар шифохонаси**

**Республика шошилинч тиббий ёрдам илмий маркази Жиззах филиали**

**Жиззах вилоят болалар кўп тармоқли тиббиёт маркази**

**Жиззах вилоят Фтизиатрия ва пулмонология марказлари**

тиббий суғурта механизмларини жорий этилганлик ҳолати, беморларга кафолатланган тиббий хизматлар доирасида кўрсатилаётган тиббий хизматлар ҳажми ва сифати, шифохонада даволанган беморларнинг касаллик тарихларини расмийлаштириш ҳолати, шифохонада даволаниб чиққан беморларнинг статистик картаси (066-ҳ/ш янги шакли)ни mis.2 ssv.uz. электрон ахборот тизимига шифокорлар томонидан киритишдаги хатоликлар, МКБ-10 (ХКТ-10)нинг муайъян синфларига киритилган ташҳислар (касалликлар) бўйича даволанган ҳолатларнинг хисоботларга мослиги ўрганиб чиқилди.

Мониторинг вақтида беморлар билан суҳбатлар ташкил этилди ва беморлардан сўровнома ўтказиляпти. Ҳафта давомида юқоридаги даволаш-профилактика муассасаларда даволанаётган 630 нафар беморларнинг 158 нафарида сўровномалар ўтказилди.

Ўзбекистон Республикаси Президентининг 2021 йил 28 июлдаги ПҚ-5199-сон қарорига мувофиқ, вилоят даволаш-профилактика муассасалари томонидан аҳолига юқори технологияли тиббий ёрдам кўрсатиш ишлари давом этмоқда, юқори технологияли жарроҳлик амалиётлари ўтказилган имтиёзли тоифага кирувчи  беморларлар билан суҳбатлар  ўтказилди. Тиббиёт муассасаларда "MedRefer" электрон дастури бўйича бажарилган ишлар тахлили, шифохонада даволаниб чиққан беморларнинг статистик картаси (066-ҳ/ш янги шакли)ни mis.2 ssv.uz. электрон ахборот тизимига шифокорлар томонидан киритишдаги хатоликлар, МКБ-10 (ХКТ-10)нинг  муаъян синфларига киритилган ташхислар (касалликлар) бўйича даволанган ҳолатларнинг хисоботларга мослиги бўйича камчиликлар ўрганилди. ДТСЖ Жиззах вилоят бўлинмаси ходимлари томонидан ҳафта давомида амалга оширилаётган ишларни кунлик маълумотларни ДТСЖ телеграмм каналида ёритилиб борилмоқда.

 Вилоят Прокуратурасининг топшириғига мувофиқ тасдиқланган режа-графикка асосан 2025 йилнинг 17 апрел куни Соғлиқни сақлаш бошқармаси бошлиғи, барча вилоят муассасалари раҳбарлари ва ДТСЖ Жиззах вилояти бош мутахассиси ҳамкорликда аҳоли мурожаатлари бўйича Жиззах шаха 1-ОПда ташкил этилган сайёр қабулда иштирок этилди. Сайёр қабулда мурожаат этган аҳолига тиббий суғурта механизмлари бўйича тушунча берилди ва тарғибот материаллари тарқатилди.

 Тасдиқланган режа-график асосида Ўзбекистон Республикаси Президентининг 2024 йил 5 сентябрдаги “Давлат тиббий суғуртаси механизмларини жорий этишга оид чора-тадбирлар тўғрисида"ги ПҚ-311 сонли қарори мазмун-мохиятини тиббиёт ходимларига ва маҳалла фаолларига тушунтириш бўйича семинарлар ташкил этилмоқда.

2025 йилнинг 14-18 апрел кунлари фуқаролар ўртасида давлат тиббий сўғуртаси тизимини тадбиқ этиш бўйича 22 та МФЙ ларда ҳамда 11 та ДПМларида семинар ва мониторинг ўтказилди. Семинарларда 77 нафар тиббиёт ходимлари ва 34 нафар маҳалла вакиллари иштирок этдилар. Семинарда кўплаб саволларга жавоб берилди. Семинар юзасидан расмийлаштирилган баённома ва фотосуратлар ДТСЖ “Маҳалла тарғибот” сайти орқали ёритилмоқда.

Шунингдек молия-иқтисод бўлими томонидан муассасаларнинг 2025 йил учун ҳар ойда молиялаштирилиши лозим бўлган маблағлар маълумоти тайёрланди. Жамғарманинг марказий аппарати томонидан берилган топшириқларга асосан берилган вазифалар ўз вақтида бажарилди ва вилоятдаги муассаларга йиллик ажратилган маблағларни вилоят молия бошқармасидаги режа билан ойлар кесимида маблағларни тақсимлаш бўйича ишлар амалга оширилиб, вилоятдаги муассаларга йиллик ажратилган маблағларни вилоят молия бошқармасидаги режа билан ойлар кесимида маблағларни тақсимлаш бўйича щртадаги тафовут тўғирланди. Муассасаларнинг (глобал бюджет) март ойи 15% маблағлари молиялаштириш учун сертификат ва хужжатлар тайёрланди ҳамда УзАСБО2 дастурига киритилди ва молиялаштирилди.

Жамғарманинг Жиззах вилоят бўлинмаси томонидан вилоят ғазначилик бошқармасидан олинган маълумотларга асосан муассасаларнинг 15.04.2025 йил ҳолатига ҳисоб рақамларидаги қолдиқ маблағ ва касса ҳаражатлари тўғрисида ҳисобот тайёрланди.

Муассасалар томонидан тузилган бизнес режа маблағлари вилоят Жиззах вилоят ОИТСга қарши курашиш маркази, Жиззах вилоят Фтизиатрия ва пулмонология маркази муассасалар иштирокида таҳлил қилинди.

ДТ-КТ қарздорликлар тўғрисидаги коммунал тўловлар бўйича ҳар ой йиғиладиган маълумотлар муассасалардан олиниб таҳлил қилинди.

Ҳафта давомида тиббий суғурта тизимида фаолият юритаётган тиббиёт ташкилотлар раҳбарлари, ўринбоасарлари, ҳисобчилари, иқтисодчилари, мутахассислари, статистларининг бўлинмага турли масалалар билан кўплаб ташрифлари кузатилади. Улар билан суҳбат ўтказилди, суҳбат давомида ДПМларда тиббий суғурта механизмларини жорий этишда барча саволларига жавоб берилиб амалий ёрдам ва тавсиялар берилди.

Жамғарма томонидан онлайн ташкил этиладиган аппарат йиғилишларида ҳудудий бўлинма ходимлари иштирок этдилар.

 **ДТСЖ Жиззах вилоят**

 **бош мутахассиси И.Норбоев**